Paprastasis varnėnas

Natūralus paplitimo arealas Eurazijoje ir Šiaurės Afrikoje:
 peravietės
 sėslus
 žiemavietės
Introdukuota ir invazinė rūšis kituose pasaulio regionuose:
 perimvietės
 sėslus

Paprastasis varnėnas, nuo seno Lietuvoje vadinamas tiesiog varnėnu, špoku, šnekučiu (Sturnus vulgaris) – žvirblinių paukščių (Passeriformes) būrio, varnėninių (Sturnidae) šeimos, tikrųjų varnėnų (Sturnus) genties paukštis.

220px|thumb|left|Paprastųjų varnėnų morfologinis piešinys (viršuje, ryškiomis, blizgančiomis spalvomis du patinėliai, apačioje - patelė) iš Džono Gouldo (John Gould) knygos: Birds of Asia, Vol. IV, Parts XIX,-XXIV.
250px|thumb|right|Paprastųjų varnėnų kiaušiniai

 Paplitimas pasaulyje 
Eurazijoje paplitęs nuo Atlanto vandenyno iki Baikalo ir Himalajų. Šiaurinė arealo riba eina Kolos pusiasaliu ir Obės žemupiu, pietuose siekia pietų Himalajus, Mažąją Aziją, Viduržemio jūrą, gyvena kai kuriose salose. Žiemoja Afrikoje, Europoje.

Paprastieji varnėnai introdukuoti Pietų Afrikos Respublikoje, Australijoje, Naujojoje Zelandijoje, Fidžyje, Argentinoje. Milijonai gyvenančių ir plačiai išplitusių Šiaurės Amerikos žemyne, yra 1890 metais Niujorko Centriniame parke paleistų į laisvę 80 individų palikuonys,invasivespeciesinfo.gov / European Starling; National Invasive Species Information Center kurie dabar yra paskelbti kaip invazinė rūšis. 2014 m. spalio 10 d. buvo užregistruota paprastojo varnėno, kuris buvo pasidabinęs perėjimo laikotarpio plunksniniu apdaru, giesmė Brazilijoje (Pietų Rio Grandės valstijoje).researchgate.net / First records of European Starling (Sturnus vulgaris) in Brazil; Fabio Cavitione e Silva, Josiani da Motta Pinto, Aurelea Mäder, Valério Antônio Teixeira de Souza | March 2018]

 Paplitimas Lietuvoje 
Lietuvoje dažna rūšis, gyvena Sturnus vulgaris vulgaris porūšis. Tradiciškai tai migruojanti rūšis ir į Lietuvą paprastieji varnėnai parskrenda maždaug per vadinamąją kovarnių dieną – kovo 4 d., bet dėl XX a. pabaigoje prasidėjusio pasaulinio klimato atšilimo ši parskridimo data gali keistis. Jau dabar dalis jų populiacijos žiemoja Lietuvoje.

 Išvaizda 
Patinas juodas, ryškaus metalo žvilgesio. Sparnai ir uodega rusvi. Snapas geltonas. Kojos rusvos. Patelė ne tokių ryškių spalvų, snapas gelsvas. Rudenį patino ir patelės kūno apatinė pusė išmarginta didokomis baltomis dėmėmis, viršutinė rusvais taškais. 

Paprastųjų varnėnų svoris 59–88 g.luontoportti.com / Starling Sturnus vulgaris Patinėliai sveria apie 81 g, patelės apie 76 g. Kūno ilgis 19–22 cm, skersmuo tarp abiejų išskleistų sparnų galų 31–44 cm, sparno ilgis 11,8–13,8 cm, uodega 5,8–6,8 cm, snapas 2,5–3,2 cm ilgio, čiurna 2,7–3,2 cm ilgio.

 Elgsena 
Gyvena gyvenvietėse, pamiškėse, soduose. Laikosi šalia žmogaus. Atšilus orui rytais ir vakarais grupelėmis čiulba medžių viršūnėse, ant inkilų, antenų, stulpų. Anktsyviausiai čiulba patinai, garsas primena plakimą. Lizdą krauna inkiluose, uoksuose. Jį iškloja šiaudais, žolėmis, samanomis ir plunksnomis. Peravietė būna ne toliau kaip už 2 km nuo pagrindinių maitinimosi plotų. Poros pastovios. Pasaulinio klimato atšilimo laikais, paprastųjų varnėnų perėjimo laikas Lietuvoje yra susijaukęs. Vienos poros jau sudėtus kiaušinius perėti pradeda balandžio viduryje, o kitos poros gegužės pradžioje dar suka lizdus15min.lt / Selemonas Paltanavičius: Varnėnų namų tvarka keičiasi... | Publikuota: 2017 birželio 7d..  Deda 5–6 melsvus kiaušinius. Peri 14 dienų. Po 21 d. jaunikliai palieka lizdą. Pasak 2017 m. šaltinių, kai kurios paprastųjų varnėnų poros Lietuvoje peri net 2 kartus per vasarą, nors šiai rūšiai tai nėra būdinga. 

 Mityba 
Minta įvairiais bestuburiais (vabzdžiais, sliekais, moliuskais), vasaros gale, rudenį nulesa uogas, obuolius„Lietuvos fauna“: Paukščiai 2., Vilnius, „Mokslas“, 1991 m..

 Porūšiai 
Išskiriama 13 paprastojo varnėno porūšiųworldbirdnames.org / Nuthatches, Wallcreeper, treecreepers, mockingbirds, starlings, oxpeckers (IOC World Bird List. VERSION 10.2):
 Sturnus vulgaris caucasicus Lorenz, T, 1887; Nuo Kaukazo iki pietinio Irano.	
 Sturnus vulgaris vulgaris Linnaeus, 1758; nominuotas porūšis. beveik visoje Europoje, įskaitant ir Lietuvą. 
 Sturnus vulgaris faroensis Feilden, 1872; Farerų salos
 Sturnus vulgaris zetlandicus Hartert, 1918; Šetlando salos
 Sturnus vulgaris granti Hartert, 1903; Azorų salos
 Sturnus vulgaris poltaratskyi Finsch, 1878; nuo europinės Rusijos pietryčių iki vakarų Mongolijos.
 Sturnus vulgaris tauricus Buturlin, 1904; Ukraina, pietvakarių Rusija ir Turkija.
 Sturnus vulgaris purpurascens Gould, 1868; rytų Turkija, Gruzija, Armenija.
 Sturnus vulgaris oppenheimi Neumann, 1915; pietryčių Turkija ir šiaurės Irakas.
 Sturnus vulgaris nobilior Hume, 1879; šiaurės rytų Iranas, pietų Turkmėnistanas ir Afganistanas.
 Sturnus vulgaris porphyronotus Sharpe, 1888; rytų Kazachstanas ir Uigūrija iki Uzbekistano ir Tadžikistano.
 Sturnus vulgaris humii Brooks, WE, 1876; vakariniai Himalajai.
 Sturnus vulgaris minor Hume, 1873; centrinis ir pietinis Pakistanas.

 Galerija 

 Šaltiniai 

 Nuorodos 
 birdlife.org / Common Starling Sturnus vulgaris
 xeno-canto.org / Common Starling · Sturnus vulgaris · Linnaeus, 1758 (Paprastųjų varnėnų giesmės garso įrašai)
 birdsoftheworld.org / European Starling Sturnus vulgaris
 ebird.org / European Starling Sturnus vulgaris
 britannica.com / Starling
 youtube.com / Common Starling (Sturnus Vulgaris) (Vaizdo įrašas)
 shutterstock.com / sturnus vulgaris images (Paprastųjų varnėnų nuotraukų galerija)

Kategorija:Varnėniniai